Id-Deċiżjoni tal-Kummissjoni
tas-17 ta' Diċembru 1999
li tistabbilixxi kriterji ekoliġiċi għall-għoti ta' l-eko-tikketta Komunitarja għall-makni tal-ħasil
(notifikata taħt dokument numru C(1999) 4650)
(Test b'relevanza għaż-ŻEE)
(2000/45/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat Regolament tal-Kunsill (KEE) Nru 880/92 tat-23 ta' Marzu 1992 dwar l-iskema ta' l-għoti ta' eko-tikketta Komunitarja [1], u b'mod partikolari t-tieni subparagrafu ta' l-Artikolu 5(1) tagħha,
(1) Billi l-ewwel subparagrafu ta' l-Artikolu 5(1) tar-Regolament (KEE) Nru 880/92 jipprovdi li l-kondizzjonijiet għall-għotja ta' l-eko-tikketta Komunitarja għandha tkun definita skond il-grupp tal-prodotti;
(2) Billi l-Artikolu 10(2) tar-Regolament (KEE) Nru 880/92 jgħid li t-twettiq ambjentali ta' prodott għandu jiġi stmat skond il-kriterji speċifiċi għall-gruppi ta' prodotti;
(3) Billi, bid-Deċiżjoni 96/461/KEE [2], il-Kummissjoni waqqfet kriterji ekoloġiċi għall-għoti ta' eko-tikketta Komunitarja għall-makni tal-ħasil, li, skond l-Artikolu 3 tagħha, skadiet fit-30 ta' Ġunju 1999;
(4) Billi huwa xieraq li tiġi adottat deċiżjoni ġdida li tistabblixxi l-kriterji ekoloġiċi għal dan il-grupp ta' prodotti;
(5) Billi skond l-Artikolu 6 tar-Regolament (KEE) Nru 880/92, il-Kummissjoni kienet ikkonsultat il-gruppi prinċipali ta' interess f'forum ta' konsultazzjoni;
(6) Billi l-miżuri mniżżla f'din id-Deċiżjoni huma skond l-opinjoni tal-kumitat stabbilit taħt l-Artikolu 7 tar-Regolament (KEE) Nru 880/92,
ADOTTAT DAN IR-REGOLAMENT:
Artikolu 1
Il-grupp ta' prodotti "makni tal-ħasil" (hawnhekk iżjed ’il quddiem imsejjaħ "il-grupp ta' prodotti") għandha tfisser:
makni tal-ħasil li fihom il-ħwejjeġ jitgħabbew minn quddiem jew minn fuq iżda esklużi dawk twin-tub u dawk li jaħslu u jnixxfu.
Artikolu 2
It-twettiq ambjentali u l-kapaċità għall-użu ta' grupp ta' prodotti għandu jiġi stmat skond il-kriterji speċifiċi ekoloġiċi mniżżla fl-Anness.
Artikolu 3
Id-definizzjoni tal-grupp tal-prodott u l-kriterji għall-grupp tal-prodott għandhom ikunu validi mill-jum tan-notifikazzjoni ta' din id-Direttiva sa l-1 ta' Diċembru 2002. Jekk, iżda, fl-1 ta' Diċembru 2002 deċiżjoni ġdida li twaqqaf definizzjoni ġdida tal-grupp tal-prodott jew il-kriterji ekoloġiċi għal dan il-grupp ta' prodott tkun għada ma ġietx adottata, dan il-perjodu ta' validità għandu minflok jintemm jew fl-1 ta' Diċembru 2003 jew fid-data ta' l-adozzjoni tad-Deċiżjoni l-ġdida skond liema jiġi l-aktar kmieni.
Artikolu 4
Għal għanijiet amministrattivi in-numru tal-kodiċi assenjat lill-grupp ta' prodotti għandu jkun "001".
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fis-17 ta' Diċembru 1999.